# data[].attributes.body
Ilmoittaudu mukaan Story:n sivuilla

# data[].attributes.attachment_link.description
Tapahtumakalenterista löydät kaikki STOryn ja 16 alueen koulutukset ja tapahtumat.

# data[].attributes.body
Tutustu aiheeseen ennakkoon

# data[].attributes.attachment_link.readable_text
15.3.2020

Tässä joitakin verkkosovelluksia, joita voin suositella etätyön tueksi ja täydentämään kokoussovelluksia. Harvat etäkokoustyökalut sisältävät riittävästi tai riittävän helppokäyttöisiä työkaluja yhteiseen piirtelyyn , kirjoittamiseen , ideointiin tai päätöksentekoon . (Parhaat poikkeukset ovat Adobe Connect ja Zoom - mutta niilläkin rajat tulevat ennen pitkää vastaan.)

Googlen ilmaistyökalut

Google Jamboard, yksinkertainen verkkosovellus yhteispiirtelyyn ja tarralappujen kirjoittamiseen. Voit myös tuoda kuvia valkotaululle. https://jamboard.google.com/

Google Slides, yhdessä muokattavat diat: https://slides.google.com

Google Docs, yhdessä muokattavat dokumentit: https://docs.google.com

Google Sheets, yhdessä muokattavat taulukot: https://sheets.google.com

Digitaalisia valkotauluja

Microsoft Whiteboard, työpöytäsovellus Windowsille ja mobiilisovellus iOS:lle. Toimii myös Teamsin sisällä ja verkossa https://whiteboard.microsoft.com/. Huomaa, että sovellusta ei voi käyttää anonyymisti. Käyttö edellyttää joko kaikille saman organisaation O365-tilejä tai kaikille Microsoft-kuluttajatilejä.

XODO, dokumenttien yhteismuokkaamiseen. Haluatko piirrellä ja kirjoitella PDF:n päälle? Muunna mikä tahansa dokumentti PDF-muotoon ja lataa se tänne. https://www.xodo.com/ Nähdäkseni soveltuisi loistavasti opetuskäyttöön.

A Web Whiteboard, erittäin matalan kynnyksen yhteispiirtelyn ja kirjoittamisen verkkosovellus: https://awwapp.com/

Flinga, suomalainen digitaalinen valkotaulu. En ole käyttänyt ollenkaan, mutta kuullut siitä paljon hyvää. https://flinga.fi/ Erinomainen Flinga-opas alkuun pääsemiseksi löytyy Joensuun Mediakeskuksen tuottamana.

Korttipohjaiset verkkosovellukset

Trello, helppo korttityylinen verkkosovellus, jonne voi kerätä mitä vaan ideoita, toimenpiteitä, päätöksiä. Lisää kortteihin tekstiä, kuvia, linkkejä, liitetiedostoja. Järjestä kortit listoihin ja raahaile niitä listojen välillä. Äärettömän näppärä mm. tehtävien hallintaan ja linkkien jakamiseen. https://trello.com/

Padlet, hieman samantyylinen kuin äskeinen Trello. Olen käyttänyt ideoiden keräämiseen ja äänestämiseen. https://padlet.com/ Tutustu myös Matleena Laakson Padletiin Padletin käytöstä!

Esityssovellukset

Mentimeter, kyselyihin ja vuorovaikutteisiin esityksiin https://www.mentimeter.com/

Slido, vuorovaikutteisiin esityksiin: https://www.sli.do/

Prezi, eläviin esityksiin, joita voi zoomailla sisään ja ulos, tai tehdä liikkuvan tarinan: https://prezi.com

Google Slides, Googlen esityssovellus: https://slides.google.com

Järeämmät työkalut organisaatioiden käyttöön

Mural, etätyöpajan fasilitointiin. Vaatii opettelua, mutta mahdollisuudetkin ovat mielettömät. Voit pyytää tästä maksutonta ns. konsulttiversiota. En ihmettelisi, jos Mural tällä hetkellä antaisi ilmaislisenssejä aika matalalla kynnyksellä. https://mural.co

Miro, etätyöpajan fasilitointiin. Hurja määrä integraatioita muihin liiketoimintajärjestelmiin: Google Driveen, Dropboxiin, O365:een, Trelloon, Confluenceen, Jiraan. Maksuttomalla versiolla saa 3 boardia käyttöön ja rajattoman määrän osallistujia. Maksullisessa versiossa saat käyttöösi projektitilat ja joustavammat käyttöoikeudet. Hinta satunnaiselta työpajaosallistujalta on 3$/osallistuja/päivä. https://miro.com

Seidat, myyjille, projektipäälliköille, palvelupäälliköille, palvelumuotoilijoille tai muille asiantuntijoille, joille presikset ovat keskeisessä roolissa: https://www.seidat.com/esitysalusta

Howspace, Suomalainen digitaaliseen fasilitointiin suunniteltu työkalu, täynnä toiminnallisuuksia, parhaimmillaan projektityöskentelyssä. https://www.howspace.com/

Etäkokoussovellukset

Skype for Business

Vanha kunnon Lync uudelleenbrändättynä Skype for Businessiksi. Ihan kelpo sovellus, johon oli leivottu paljonkin osallistavia toimintoja, kuten digitaalinen valkotaulu ja kyselyt. Valitettavasti nämä osallistavat toiminnot lakkasivat toimimasta Mac-tietokoneilla 5.4.2019. En siis enää voi suositella Skype for Businessin käyttöä osallistavaan etäkokoustamiseen.

Jos organisaatiollanne on Skype for Business tänään käytössä, ja kaikki osallistujat käyttävät Windows-laitteita, Skypessä on itse asiassa monia hyödyllisiä työkaluja. Tällä videolla kerron mm. luonnoslehtiön (whiteboard) osallistavasta käytöstä.

Skype for Business poistuu kuitenkin Office 365:stä 31.7.2021. Siitä luovutaankin nyt pikavauhtia. Suurin osa siirtyy Teamsiin. Osa valitsee muita työkaluja, koska Teams on ihan eri eläin kuin Skype. Lisää tästä seuraavan otsikon alla.

Microsoft Teams

Teamsista puhutaan Skypen korvaajana, mutta se ei ole oikea vertailukohta. Skype for Business on sovellus pikaviesteihin ja etäkokoustamiseen. Teams on uudenlainen lähestymistapa kaiken digitaalisen työviestinnän organisoimiseen. Microsoftin visio on, että kaikki tietotyö muuttuu projektiluontoiseksi tiimityöksi. Teams on Microsoftin ratkaisu tähän etätiimityön maailmaan.

Teams itsessään ei vieläkään sisällä monia osallistavia toimintoja, kuten kyselyitä tai esitysdiojen päälle piirtämistä, toisin kuin Skype for Business. Teams on rakennettu siten, että jokainen tiimi ottaa käyttöön ne työkalut ja lisäosat, joita tarvitsee.

Teamsissa on jaettu digitaalinen valkotaulu (Microsoft Whiteboardin rajattu web-versio), mutta sen yhteiskäyttö on rajattu saman organisaation (teknisesti: O365 tenant) jäsenille. Tämä muuttuu jossain vaiheessa, mutta tilanne on 15.3.2020 tämä.

Teamsissa voidaan jakautua pienryhmiin luomalla uusia Teams-kokouksia. Jos osallistujat ovat eri organisaatioista, heidät pitää päästää kuhunkin kokoukseen sisään. Saman organisaation jäsenet pääsevät liittymään kokouksiin itsenäisesti.

Teams kehittyy koko ajan, ja siihen on mm. tulossa Breakout Rooms -toiminnallisuus, jolla osallistujat voi helpommin jakaa pienryhmiin. Raise Hand -toiminto puheenvuoron pyytämiseen on tulossa, kuin myös kokouksen aikainen kysely / äänestys. Teamsiin integroitu Microsoft Whiteboard kehittyy koko ajan, ja kunhan sille tulee tuki a) organisaatioiden väliselle yhteistyölle b) Mac- ja Android -laitteille, siitä tulee kertaheitolla minun lempisovellukseni.

Yhteenvetona sanottakoon, että Teams on erinomainen yhteistyön apuväline tiimeille, jotka työskentelevät yhdessä viikkotasolla tai vähintään useamman kerran kuukaudessa. Se on parhaimmillaan pitkäaikaisessa yhteistyössä. Teams soveltuu kuitenkin huonosti avointen ryhmien ohjaamiseen - siihen suosittelen Zoomia.

Tutustu Teamsiin: https://products.office.com/en-us/microsoft-teams/group-chat-software

Google Meet (entiseltä nimeltään Google Hangouts)

Googlen kokoustyökalu on äärimmäisen yksinkertainen. Aikanaan Hangoutsissa oli enemmän toiminnallisuuksia, mutta Google uudisti työkalun kokonaan ja riisui kaiken ylimääräisen pois. Harmillisesti siitä sitten puuttuu myös esittäjän ja osallistujan roolit sekä kaikkien osallistujien vaimentaminen yhdellä napinpainalluksella.

Googlen kokoussovelluksesta puuttuvat myös tuiki tärkeät Raise Hand ja muut reaktiot (peukku, aplodit, kysymys yms.). Kokouksen aikainen chat ei ole pysyvä; chat-viestejä ei voi muokata; chat-viesteistä ei voi tykätä. Tämä rajoittaa vuorovaikutusmahdollisuuksia.

Googlen työkaluilla saa kuitenkin paljon aikaan, kun kokoustyökaluun yhdistää Google Slidesin, Docsin, Sheetsin tai Jamboardin. Tällä videolla lisää Google Slidesin ja Jamboardin vuorovaikutteisesta käytöstä.

Google Meet on käytettävissä ilmaiseksi Google-tilillä.

Tutustu Google Meetiin: https://gsuite.google.com/products/meet/

Zoom

Zoom on tullut markkinoille 2011 ja edennyt nopeasti maailman suosituimpien etäkokousalustojen joukkoon. Heidän mottonsa on "Meet Happy" ja se näkyy mielestäni asiakaspalvelussa. Tuotetta kehitetään aktiivisesti ja se on täynnä osallistavaa johtajaa ilahduttavia toiminnallisuuksia. Esimerkkejä:

Whiteboard, jolle kaikki osallistujat voivat piirtää ja kirjoittaa

Annotation Tools, joiden avulla voidaan piirtää ja kirjoittaa jaetun näytön päälle

Breakout Rooms, jonka avulla osallistujat voi jakaa pienryhmiin

Polls, jonka avulla voi toteuttaa useamman kyselyn joustavasti tilaisuuden aikana

Non-verbal feedback, jonka avulla osallistujat voivat paitsi pyytää puheenvuoroa (Raise Hand), myös äänestää kyllä/ei, antaa peukun, pyytää taukoa, pyytää nopeuttamaan tai hidastamaan tahtia.

Lisäksi Zoom on edullinen, alkaen 15€/kk tilaisuuden järjestäjältä. Osallistujat eivät maksa mitään ja voivat osallistua millä tahansa laitteella.

Lienee selvää, että tämä virtuaalifasilitaattori diggaa. 👍🏻 Minun työni on tosin pääosin valmentamista, ja Zoom soveltuukin mielestäni parhaiten avointen ryhmien ohjaamiseen koulutuksissa ja työpajoissa.

Zoomia voi kokeilla ilmaiseksi. Maksuttomassa versiossa yli 3 osallistujan kokoukset on rajoitettu 40 minuuttiin. Maksulliset versiot alkavat 15 eurosta / kk / järjestäjä.

Tärkeä huomio: Zoomia ei saa suomeksi.

Tutustu Zoomiin: https://zoom.us

Adobe Connect

Adobe Connect on ollut maisemissa ikuisuuden ja pitänyt pintansa koulutuspiireissä. Se on erittäin monipuolinen vuorovaikutteisiin tilaisuuksiin suunniteltu palvelu. Minulla on siitä kovin vähän kokemusta, mutta tutustu vaikka Ilona IT:n tai Metropolian oppaisiin.

Adobe Connectin hinnoittelu alkaa 50 eurosta / kk / järjestäjä.

Tutustu Adobe Connectiin: https://www.adobe.com/products/adobeconnect.html

Whereby

Whereby on yksinkertainen videokokouspalvelu, joka ei vaadi sovellusten asentamista. Toimii suoraan tietokoneen selaimessa. En ole käyttänyt, mutta tätä on kehuttu paljon.

Tutustu Whereby:iin: https://whereby.com/

Join.me

Join.me on vastaavanlainen kuin Whereby. Erittäin yksinkertainen, toimii tietokoneen selaimessa. En ole käyttänyt, mutta tätä on kehuttu paljon.

Tutustu Join.me:iin: https://www.join.me/

Muut artikkelit aiheesta

Katso kaikki virtuaalifasilitointiin liittyvät artikkelit.

Kirjoittajasta

Jonas Rajanto on verkkotyöskentelyyn erikoistunut fasilitaattori ja valmentaja Grape Peoplella. Hän valmentaa virtuaalifasilitointitaitoja tiiminvetäjille, projektipäälliköille, kouluttajille, myyjille ja muille, joille verkkotilaisuudet ovat olennainen osa työtä. Jonaksen tavoite on tehdä virtuaalisessioista yhtä vaikuttavia ja miellyttäviä kuin kasvotusten tapaamiset.

Paranna vuorovaikutusta ja vaikuttavuutta verkkotilaisuuksissa

Toteutamme organisaatiollenne tarpeisiinne räätälöityjä valmennuksia tilauksesta. Yhteistyössä varmistamme, että osallistujat saavat valmennuksesta aitoa hyötyä omassa työssään. Autamme soveltamaan fasilitointitaitoja kaikilla etäkokousalustoilla (mm. Skype for Business, Microsoft Teams, Google Meet, Zoom ja WebEx). Lue lisää vaikuttavien verkkotilaisuuksien fasilitointivalmennuksistamme ja pyydä tarjous:
Lue lisää virtuaalifasilitoinnin valmennuksista
Kysymyksiä, vinkkejä?

Haluatko lisätä listaan jotakin tai jäikö jotain tärkeää sanomatta? Jätä kommenttisi alle!

Voit myös osallistua keskusteluun Facebookin virtuaalifasilitointiryhmässä tai Twitterissä.

# data[].attributes.attachment_link.title
Parhaat sovellukset etätyön tueksi - Grape People

# data[].attributes.attachment_link.description
15.3.2020 Tässä joitakin verkkosovelluksia, joita voin suositella etätyön tueksi ja täydentämään kokoussovelluksia. Harvat etäkokoustyökalut sisältävät riittävästi tai riittävän helppokäyttöisiä työkaluja yhteiseen piirtelyyn , kirjoittamiseen , ideointiin tai päätöksentekoon . (Parhaat poikkeukset ovat Adobe Connect ja Zoom - mutta niilläkin rajat tulevat ennen pitkää vastaan.) Google Jamboard, yksinkertainen verkkosovellus yhteispiirtelyyn ja tarralappujen kirjoittamiseen.

# data[].attributes.body
Mitä näistä vinkeistä olisi sovellettavissa työnohjaukseen?

# data[].attributes.attachment_link.readable_text
13.10.2017

Hyvän etäkokouksen tai etäkoulutuksen tärkein hetki on aloitus. Erityisen hyvä tai huono aloitus voi ratkaista koko verkkotilaisuuden tunnelman, joten on tärkeää pohtia miten omat tilaisuutensa aloittaa, jotta tunnelma ja lopputulos vastaavat tavoitteita. Tässä artikkelissa kolme hyvän verkkotilaisuuden elementtiä, sekä vinkit kunkin elementin toteuttamiseen.

Artikkeli pähkinänkuoressa

Haaste: Osallistujan mielentila. Miten saat verkkotilaisuuden osallistujat olemaan läsnä, osallistumaan tilaisuuteen, pysymään virkeänä ja fokuksessa?
Vinkit:

1. Aloita ennen kuin aloitat

2. Aktivoi kaikki osallistujat tilaisuuden alussa

3. Luo rento ilmapiiri ja vaali sitä koko tilaisuuden ajan

Haaste: Osallistujan mielentila

Motivaatio syntyy, kun osallistuja uskoo tilaisuuden tavoitteisiin, olivat ne sitten toimenpiteiden sopimista tai uuden oppimista.

Ajattele itseäsi osallistujana. Kun liityt etäkokoukseen tai -koulutustilaisuuteen, oletko yleensä valmiiksi energinen ja virittäytynyt tunnelmaan? Oletko raivannut tilaa niin kalenteristasi kuin mielestäsi voidaksesi osallistua tilaisuuteen sataprosenttisesti? Tuskin. Usein liitymme näihin tilaisuuksiin heti edellisen tapaamisen perään tai suuren työkuorman keskeltä. Huomiomme harhailee ja toivomme, että keskittymiskyky juuri riittää täksi tunniksi.

Tässä tilanteessa osallistujalta puuttuu motivaatio olla 100% läsnä. Monesti syyt tulevat ympäristöstä, johon emme tilaisuuden vetäjänä voi vaikuttaa. Tilaisuuden aloitustyylillä voimme kuitenkin nostaa kaikkien osallistujien vireystasoa ja varmistaa, että osallistujat ovat sitoutuneita tilaisuuden tavoitteisiin. Motivaatio syntyy, kun osallistuja uskoo tilaisuuden tavoitteisiin, olivat ne sitten toimenpiteiden sopimista tai uuden oppimista.

Miten siis aloittaa etäkokous niin, että varmistat osallistujien läsnäolon, fokuksen ja sitoutumisen?

1. Aloita ennen kuin aloitat

Tilaisuuden tunnelma on kohdallaan, kun kaikki ovat linjoilla, tekniikka toimii ja vetäjä aloittaa tilaisuuden ajallaan napakalla "nyt mennään" -lähtölaukauksella.

Monet tilaisuudet alkavat myöhässä. Yksi syy on, etteivät kaikki osallistujat pääse linjoille ajoissa. Tällöin vetäjällä on vaikea valinta tehtävänä: aloitanko nyt, vaikka kaikki eivät vielä ole paikalla? Vai odotanko muutaman minuutin, että kaikki tulevat paikalle?

Jos aloitan heti: miten suhtaudun mattimyöhäisiin? Otanko heitä huomioon lainkaan? Tervehdinkö heitä? Miten saan kaikki samalle viivalle jos osa jää paitsi aloituksesta?

Jos odotan: miten varmistan ettei ryhmän vireystaso laske ja turhautumistaso nouse, kun kaikkien kallisarvoista aikaa valuu hukkaan?

Paras tapa taklata haaste onkin välttää se kokonaan. Aloita tilaisuus 10-15 minuuttia ennen varsinaista alkua. Jos siis haluat aloittaa tunnin kokouksen 9.00, tee kalenterikutsu 8.45 - 10.00. Me teemme näin joka kerta.

Tilaisuuden tunnelma on kohdallaan heti aloitushetkestä lähtien, kun kaikki ovat linjoilla, tekniikka toimii* ja tilaisuus aloitetaan napakalla nyt mennään -lähtölaukauksella.

*Tekniikan toimivuus on joskus varmaa ja joskus ei. Jos haluat tarkistaa tekniikan toimivuuden, pidä erillinen tekninen tsekki osallistujien kanssa päivää tai vaikka viikkoa ennen tilaisuutta. Sillä on aidosti iso merkitys, että laitteet, yhteydet ja ääni / kuva toimivat saumattomasti.

2. Aktivoi kaikki osallistujat tilaisuuden alussa

Jos osallistuja ei avaa suutaan ensimmäisen puolen tunnin aikana, hän poistuu henkisesti tilaisuudesta.

Henkisen läsnäolon varmistamiseksi kaikkia osallistujia kannattaa aktivoida jotenkin tilaisuuden aikana. Paras hetki aktivoida on heti tilaisuuden alettua ja aktivointia kannattaa tehdä sen jälkeenkin 10-15 minuutin välein. Jos et aktivoi osallistujia mitenkään, suuri osa on poistunut henkisesti tilaisuudesta puolen tunnin jälkeen. Silloin ei synny yhteistä ymmärrystä tai tapahdu uuden oppimista. Tässä vaiheessa on iso riski, että porukka lukee meilejä ja odottelee tilaisuuden päättymistä, jotta pääsee "oikeisiin töihin".

Aktivointikeinoja on paljon, mutta varmin ja yleiskäyttöisin aktivointikeino on odotusten kysyminen. Tämä on hyvä tehdä heti sen jälkeen, kun tilaisuuden tavoitteet on kerrattu. (Kertaathan aina tilaisuuden tarkoituksen ja tavoitteet osallistujille?) Tavoitteiden kertaamisen jälkeen sano: "nämä olivat ennalta määritetyt tavoitteet, mutta ennakko-odotuksesi saattavat poiketa näistä. Haluaisinkin vähän tietää mitä odotuksia sinulla oli tai nyt on tälle tilaisuudelle."

Pyydä porukkaa kirjaamaan odotuksensa dialle, luonnoslehtiöön tai vaikka pikaviestiosioon. Lue odotukset läpi. Jos odotuksissa on epäselvä kohta, kysy mitä osallistuja sillä tarkoitti. Jos odotuksissa on jotain, mikä ei kuulu ohjelmaan, sano se selvästi. Osallistujien odotukset kannattaa oikaista aikaisin, jottei myöhemmin tule pettymys: "tämä ei ollut yhtään sitä, mitä odotin." Olemme vetäjinä vastuussa siitä, että tilaisuuteen käytetty aika on hyödyllistä kaikille.

3. Luo rento ilmapiiri ja vaali sitä koko tilaisuuden ajan

Näillä eväillä meillä on ajallaan aloitettu ja ryhdikäs tilaisuus, jonka alussa on varmistettu, että osallistujien odotukset ovat linjassa tilaisuuden tavoitteiden kanssa. Tämän lisäksi on hyvä lisätä ripaus rentoutta, sillä se auttaa ihmisiä keskustelemaan virtuaaliympäristössä. Laadukas keskustelu on edellytys monimutkaisten asioiden käsittelemisessä ja syventää uusien asioiden oppimista.

Jos kyseessä on kokous tai työpaja: Minkälainen johdanto tilaisuudelle on? Käytätkö aloitusmenetelmää virittääksesi ryhmän tilaisuuden tunnelmaan ja lämmitelläksesi osallistujat aktiivisen osallistujan mielentilaan? Kuinka paljon aikaa varaat aloitukselle ennen kuin ryhdytään työstämään varsinaista asiaa?

Jos kyseessä on koulutus tai valmennus: Tilaisuuden tunnelmaan vaikuttaa eniten vetäjän oma asenne ja tyyli. Tervehditkö osallistujia, kun he liittyvät kokoukseen? Jutteletko mukavia ennen kuin tilaisuus alkaa? Onko äänensävysi kevyt vai vakava? Viljeletkö huumoria asian sekaan keventääksesi tunnelmaa ajoittain? Laitatko persoonasi likoon - kerrotko henkilökohtaisista kokemuksistasi? Jaatko myös epäonnistumisiasi, jotta aloittelijat voivat samaistua sinuun paremmin?

Oli kyseessä mikä tilaisuus tahansa, on hyvä luoda psykologisesti turvallinen ympäristö, jossa saa jakaa onnistumisten lisäksi epäonnistumisia ja pettymyksiä. Mokien jakaminen voi olla kriittistä laadun parantamisen ja toisiltamme oppimisen kannalta. Uskaltavatko ihmiset sanoa, mitä he oikeasti ovat asioista mieltä? Onko heillä lupa olla väärässä, tehdä virheitä ja olla keskeneräisiä? Toisin sanoen, saako tässä tilaisuudessa olla ihminen?

Ihmisillä on tietenkin omat persoonallisuutensa, joihin emme voi vaikuttaa. Suurelta osin tilaisuuksien tunnelma tulee myös vallitsevasta organisaatiokulttuurista. Ryhmätilanteen vetäjänä sinulla on kuitenkin mahdollisuus luoda turvallisuuden tunnetta olemalla läpinäkyvä, avoin ja nöyrä. Kertomalla omista mokista tai noloista tilanteista sallit muidenkin olla keskeneräisiä. Rehellinen pitää tietenkin olla: jos sinä päivänä on aivan voittajafiilis, sen hehkuttamisenkin pitäisi olla OK.

Jos olet tilaisuuden vetäjän lisäksi esimiesasemassa, vaikutusvaltasi on kaksinkertainen. Omalla esimerkilläsi on siis suuri vaikutus koko ryhmään. Hyödynnä tätä valtaa rohkaisemalla koko porukka kantamaan kortensa kekoon. Fasilitointi on parhaimmillaan ihmisten osaamisen yhdistämistä; heidän koko potentiaalinsa valjastamista. Tämä on mahdollista myös verkkotilaisuuksissa.

Valmennus vaikuttavan verkkotilaisuuden johtamiseen

Haluaisitko oppia aloittamisen lisäksi, miten esityksestä verkossa tehdään osallistava? Millä konkreettisilla menetelmillä saadaan vuorovaikutusta aikaan? Tutustu Vaikuttavat verkkotilaisuudet -valmennukseen!
Lue lisää ja ilmoittaudu valmennukseen
Tietoa kirjoittajasta

Jonas Rajanto on verkkotyöskentelyyn erikoistunut fasilitaattori ja valmentaja Grape Peoplella. Hän valmentaa virtuaalifasilitointitaitoja tiiminvetäjille, projektipäälliköille, kouluttajille, myyjille ja muille, joille verkkotilaisuudet ovat olennainen osa työtä. Jonaksen tavoite on tehdä virtuaalisessioista yhtä vaikuttavia ja miellyttäviä kuin kasvotusten tapaamiset.

Grape People on erikoistunut työpajojen fasilitointiin ja fasilitointitaitojen valmennukseen. Uskomme, että jokaisella yksilöllä on ainutlaatuista viisautta. Ryhmissä piilee siten valtava kollektiivinen viisaus. Ryhmät eivät kuitenkaan pysty hyödyntämään täyttä potentiaaliaan ilman tukea. Ratkaisu on fasilitointi. Fasilitoinnin avulla vapautamme yksilön, tiimin ja organisaation potentiaalin.

# data[].attributes.attachment_link.title
Miten aloittaa etäkokous tai etäkoulutus napakasti, mutta rennosti - Grape People

# data[].attributes.attachment_link.description
13.10.2017 Hyvän etäkokouksen tai etäkoulutuksen tärkein hetki on aloitus. Erityisen hyvä tai huono aloitus voi ratkaista koko verkkotilaisuuden tunnelman, joten on tärkeää pohtia miten omat tilaisuutensa aloittaa, jotta tunnelma ja lopputulos vastaavat tavoitteita. Tässä artikkelissa kolme hyvän verkkotilaisuuden elementtiä, sekä vinkit kunkin elementin toteuttamiseen. Haaste: Osallistujan mielentila.

# data[].attributes.body
Kirjaudu koko nimelläsi mukaan Zoomiin jo klo 17.20 niin varmistetaan yhteyksien toimivuus

https://us02web.zoom.us/j/88491369182?pwd=YnYyRXZSTFhrMStjTzltT3pVZjdvZz09

Meeting ID: 884 9136 9182

Passcode: 271066